לאטו

אליסה מישל סטיבנס (באנגלית: Alyssa Michelle Stephens; נולדה ב-22 בדצמבר 1998), ידועה בשם הבמה לאטו (Latto), לשעבר מולאטו (Mulatto), היא ראפרית אמריקאית.

 ביוגרפיה 
אליסה מישל סטיבנס נולדה בקולומבוס שבאוהיו ב-22 בדצמבר 1998, למיסטי פיטס ושיין סטפנס. היא עברה לג'ורג'יה בגיל שנתיים וגדלה במחוז קלייטון, בצד הדרומי של אטלנטה, שם למדה בתיכון "Lovejoy". היא נשרה מהלימודים על מנת להתמקד בקריירת המוזיקה שלה. לפני שהייתה מוזיקאית, השתתפה במרוצי דראג.

 קריירה 
בשנת 2016 התמודדה סטיבנס בתוכנית הריאליטי של Lifetime, "The Rap Game", שהופקה על ידי ג'רמיין דופרי וקווין לטיפה. הסדרה עקבה אחרי ראפרים צעירים ושואפים בתחרות זה נגד זה לאורך פרק זמן של כשמונה שבועות. מולאטו, שהופיעה תחת שם הבמה "מיס מולאטו" באותה התקופה, זכתה בתחרות, ובעקבות כך הוצע לה חוזה הקלטות מדופרי בחברת התקליטים "סו סו דאף רקורדס", אך בסופו של דבר דחתה את העסקה, ובחרה לפעול כאמנית עצמאית.

בפברואר 2016 הוציאה את הסינגל הראשון שלה, "No More Talking". באותה השנה, זכתה בפרס ההיפ הופ/R&B לנוער בטקס פרסי המוזיקה של ג'ורג'יה. באוקטובר של אותה השנה, הוציאה את המיקסטייפ הראשון שלה, Miss Mulatto.

באפריל 2017 הוציאה את המיקסטייפ השני שלה, Latto Let 'Em Know. באלבום נכלל הסינגל "Response Diss", המהווה כדיס המכוון כלפי יאנג ליריק, מתחרה של סטיבנס בתוכנית הריאליטי "The Rap Game". בסוף אותה השנה הוציאה את המיני-אלבום הראשון שלה, Time and Pressure.

בשנת 2018 שינתה סטיבנס את שם הבמה שלה מ"מיס מולאטו" ל"מולאטו", ובעקבות כך הוציאה את המיקסטייפ השלישי שלה תחת שם הבמה החדש.

בינואר 2019 הוציאה את הסינגל "Bitch from the Souf", שזכה להצלחה ושבחים רבים, ואף קיבל את תואר הזהב מאיגוד תעשיית ההקלטות האמריקאי, תוך שהפך ללהיט הפריצה של סטיבנס. במאי, הוזמנה להופיע ב-"Rolling Loud", פסטיבל ראפ שנתי במיאמי. ביוני, הוציאה את המיני-אלבום השני שלה, Big Latto.

במרץ 2020 הוכרז רשמית כי מולאטו חתמה בחברת התקליטים תקליטי RCA. ב-23 באפריל 2020 הוציאה את הסינגל השיווקי, "No Hook", ובמאי הוציאה סינגל שיווקי נוסף, "He Say She Say", שנועדו לקדם את אלבום הבכורה שלה. ב-12 באוגוסט הודיעה מולאטו על יציאתו של אלבום הבכורה שלה, Queen of Da Souf בחברת RCA. האלבום יצא לאור ב-21 באוגוסט.

במאי 2021 הכריזה כי שינתה את שם הבמה שלה ללאטו (Latto), יחד עם סינגל שעתיד לצאת תחת שם זה.

ב-4 בספטמבר 2025 השיקו אייס ספייס ולאטו סינגל משותף בשם "Gyatt", שהגיע לשירותי הסטרימינג והפתיע את המעריצים לאחר שנים של יריבות מתוקשרת.

 דיסקוגרפיה 
 אלבומי אולפן 
 2020: Queen of Da Souf
 2022: 777
 2024: Suger Honey Iced Tea

 מיקסטייפים 
 2016: Miss Mulatto
 2017: Latto Let 'Em Know
 2018: Mulatto

 מיני-אלבומים 
 2017: Time and Pressure
 2019: Big Latto
 2019: Hit the Latto

 הופעות 
 סיבובי הופעות 
 Big Latto Tour :2019
 2022: 777 Tour
 2024: Sugar Honey Iced Tea Tour

 אורחת 
2022-2023: ליזו – The Special Tour

 פרסים ומועמדויות 
פרסשנהקטגוריהפרויקטתוצאהסימוכיןפרס גראמי2023תגלית השנהביצוע הראפ המלודי הטוב ביותר"Big Energy (Live)"2025"Big Mama"פרס המוזיקה האמריקאית2022תגלית השנהאמנית היפ הופ אהובהשיר ראפ/היפ הופ אהוב"Big Energy"2025זמרת היפ-הופ אהובהפרס בחירת הקהל2022האמן החדש של 20222024שיר שיתוף הפעולה של השנה"Seven" (עם ג'ונגקוק)אמן ההיפ-הופ של השנהפרסי הווידאו קליפים של MTV2021הופעת הפוש של השנה"Sex Lies"2022האמן החדש הטוב ביותרההיפ הופ הטוב ביותר"Big Energy"קליפ למטרה טובה"Pussy"שיר הקיץ"Big Energy Remix" (עם מריה קארי ודי ג'יי חאלד)2024שיתוף הפעולה הטוב ביותר"Seven" (עם ג'ונגקוק)הקיי-פופ הטוב ביותרפרסי המוזיקה של סול טריין2021שיתוף הפעולה הטוב ביותר"Go Crazy" (Remix)הקליפ הטוב ביותר של השנהפרסי המוזיקה של בילבורד2022זמרת ראפ מובילהפרסי המוזיקה של MTV אירופה2021מופע הפוש של השנה2022קליפ למטרה טובה"Pussy"2023השיר הטוב ביותר"Seven" (עם ג'ונגקוק)פרסי ה-BET2022אמנית ההיפ הופ הטובה ביותרהאמן החדש הטוב ביותר2024שיתוף הפעולה הטוב ביותר"Don't Play with It (Remix)" (לולה ברוק בהשתתפות לאטו ויאנג מיאמי)זמרת ההיפ הופ הטובה ביותר2025פרס בחירת הצופה"Brokey"זמרת ההיפ הופ הטובה ביותרפרסי ההיפ הופ של ה-BET2020אמן ההיפ הופ החדש הטוב ביותר2022שיר השנה"Big Energy"אלבום ההיפ הופ של השנה777שיר אימפקט"Pussy"נשים במוזיקה (בילבורד)2023פרס הפאוורהאוספרסי המוזיקה של iHeartRadio2023שיר השנה"Big Energy"להיט הטיקטוק של השנההשיר המסומפל האהוב ביותראמן ההיפ הופ החדש הטוב ביותר2024שיר הקיי-פופ של השנה"Seven" (עם ג'ונגקוק)הקליפ הטוב ביותר

 קישורים חיצוניים 



 הערות שוליים 

קטגוריה:אמריקאים ילידי אוהיו
קטגוריה:קולומבוס (אוהיו): אישים
קטגוריה:ראפריות אמריקאיות
קטגוריה:זמרות אמריקאיות
קטגוריה:זמרים אמריקאים
קטגוריה:פזמונאיות אמריקאיות
קטגוריה:זוכי פרסי ה-BET: מוזיקה: תגלית השנה
קטגוריה:זוכי פרסי ה-BET: מוזיקה: זמרת ההיפ-הופ הטובה ביותר
קטגוריה:אמריקאיות שנולדו ב-1998
קטגוריה:אמריקאים שנולדו ב-1998